armvectores/hy_wikipedia_2023 huggingface dataset:
Էլեն Քեյ

Էլեն Կառոլինա Սոֆյա Քեյ (շվեդերեն՝ Ellen Karolina Sofia Key, դեկտեմբերի 11, 1849(1849-12-11)[…], Gladhammar church parish, Շվեդիա - ապրիլի 25, 1926(1926-04-25)[…], Västra Tollstad church parish, Շվեդիա), շվեդ գրող։


== Կենսագրություն ==
Էլլեն Քեյը ծնվել է 1849 թվականի դեկտեմբերի 11-ին Սունդհոլմում՝ Շվեդիայի ագրարային կուսակցության հիմնադիր Էմիլ Քեյի ընտանիքում։ Նրա մայրը՝ Սոֆի Պուսսի Քեյը, Շվեդիայի հյուսիսի արիստոկրատ ընտանիքից էր։ Էլեն Քեյն ստացել է տնային կրթություն, մայրը նրան սովորեցրել է գրել և թվաբանություն, իսկ տնային դաստիարակչուհին՝ օտար լեզուներ։ Էլենը մանկության տարիներին շատ է կարդացել, նրա վրա տպավորություն են գործել Հենրիկ Իբսենի պիեսները, մասնավորապես «Պեր Գյունտ», «Սիրո կատակերգություն» և «Բրանդ» ստեղծագործությունները։ Երբ Էլենը դարձել է 12 տարեկան, նրա հայրն ընտրվել է Ռիկսդագում, և ընտանիքը տեղափոխվել է Ստոկհոլմ։
Էլենը մայրությունը համարել է ծանր աշխատանք և պնդել, որ ամուսիններից անկախ պետությունը պետք է աջակցի մայրերին և երեխաներին։ Այդ գաղափարները էական ազդեցություն են ունեցել բազմաթիվ երկրների սոցիալական օրենսդրության վրա։
1874 թվականին Էլենը մեկնել է Դանիա, որտեղ դասավանդել է ժողովրդական ինստիտուտներում անապահով գյուղացիների համար։ Նա երազել է ժողովրդական իր ինստիտուտը հիմնել հայրենի Շվեդիայում, բայց դրա փոխարեն 1880 թվականին որպես ուսուցչուհի ընդունվել է Ստոկհոլմում Աննա Ուիտլոկի իգական քոլեջ (Anna Whitlock’s girls school):
Գրական ստեղծագործություններում անդրադարձել է կանանց իրավունքների և պարտականությունների, կանանց աշխատանքի, ավագ ու երիտասարդ սերունդների փոխհարաբերությունների, մայրական զգացմունքի, անհատի ու հասարակության փոխազդեցության հարցերին։ Չհարելով ոչ մի կոնկրետ խմբի կամ կուսակցության՝ նա ձգտել է գնալ իր սեփական ուղով։ Նրա գլխավոր աշխատանքներն են՝ «Սիրո և ամուսնության մասին» և «Երեխայի դարը» («Barnets århundrade», 1900): Եվրոպական հասարակությունում իր գաղափարների տարածման համար Քեյը 1903 թվականին մեկնել է ճանապարհորդության Գերմանիա և Ավստրիա, որտեղ կարդացել է հրապարակային դասախոսություններ իրեն հոգեհարազատ թեմաներով։
Էլեն Քեյը նաև «էթիկան գեղագիտության միջոցով» փիլիսոփայական հայեցակարգի հեղինակն է։ Նրանում կանխադրել է, որ լիարժեք, հարմարավետ միջավայրում ապրող մարդն ի վիճակի է ճանաչել իրեն և գտնել փոխհամաձայնություն իր շրջապատի աշխարհի հետ։ Այս տեսակետը թելադրված էր սոցիալ-դեմոկրատական ​​գաղափարախոսության նկատմամբ նրա հետաքրքրությամբ, բայց նա ձգտում էր խուսափել պրոլետարիատի բռնապետությունից և կառավարման այլ բռնի մեթոդներից։
Էլեն Քեյը մահացել է 1926 թվականի ապրիլի 25-ին՝ 76 տարեկան հասակում։


== Ծանոթագրություններ ==


== Գրականություն ==
«Էլեն Քեյ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Троцкий И. М. Венок на могилу (Памяти Эллен Кей) // Дни, № 997, 05 мая 1926. С. 2.


== Արտաքին հղումներ ==
Էլեն Քեյի գործերը Գուտենբերգ նախագծում
UNESCO paper on Ellen Key
Ronny Ambjörnsson (2014) Ellen Key and the concept of Bildung Archived 2021-01-27 at the Wayback Machine.
Կուռտնա (այլ կիրառումներ)

Կուռտնա անունը կամ տերմինը կարող է վերաբերել հետևյալ հոդվածներին․

Կուռտնա - գյուղ Էստոնիայի Իլուկա շրջանի կազմում։
Կուռտնա - գյուղ Էստոնիայի Վեյկե-Մաառյա շրջանի կազմում։
Կուռտնա - գյուղ Էստոնիայի Սակու շրջանի կազմում։
Ալիկրան

Ալիկրան, գյուղ Արևմտյան Հայաստանում, Բիթլիսի վիլայեթի Մշո գավառում։
Մինչև 1915 թ.-ը գյուղը հայաբնակ էր։ Ալիկրանի հայ բնակչությունը զանգվածաբար ոչնչացվել է 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալեքսանդրովկա (գյուղ, Նովայա Օդեսայի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1861 թվականին։
2001 թվականի տվյալներով Ալեքսանդրովկա գյուղում բնակվում էր 24 մարդ։ Բնակավայրը զբաղեցնում է 0,134 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(544) Ջետտա

(544) Ջետտա (անգլ.՝ Jetta), աստերոիդ աստերոիդների հիմնական գոտում։ Հայտնաբերվել է 1904 թվականի սեպտեմբերի 11-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 2,590621 ա. մ., առավելագույնը մոտենում է 2,1918 ա. մ. հեռավորության վրա և հեռանում 2,9894 ա. մ.։ Արեգակի շուրջ մեկ ամբողջական պտույտ է կատարում 1523,02 երկրային օրվա ընթացքում, իր ուղեծրով շարժվելով միջինում 0,236373 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(544) Ջետտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մալոե Կարասյովո

Մալոե Կարասյովո (ռուս.՝ Малое Карасёво), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 262 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խրըմխայա

Խրըմխայա, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Արածանիի ձախ ափին։


== Պատմություն ==
Բնակիչները բռնությամբ տեղահանվել և բնաջնջվել են 1915 թվականի Մեծ եղեռնի ժամանակ։


== Բնակչություն ==
1885 թվականին ուներ 26 տուն հայ, 1909 թվականին՝ 45 տուն հայ և 6 տուն այլազգի, իսկ 1914 թվականին՝ 50 տուն հայ բնակիչ։


== Տնտեսություն ==
Զբաղվում էին երկրագործությամբ, անասնապահությամբ և ձիաբուծությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(51) Նեմաուսա

(51) Նեմաուսա (անգլ.՝ Nemausa), աստերոիդ աստերոիդների հիմնական գոտում։ Հայտնաբերվել է 1858 թվականի հունվարի 22-ին Ժոզեֆ Ժան Պիեռ Լորանի կողմից Նիմում։
Միջին հեռավորությունը Արեգակից կազմում է 2,364843 ա. մ., առավելագույնը մոտենում է 2,2042 ա. մ. հեռավորության վրա և հեռանում 2,5255 ա. մ., իսկ Երկրի ուղեծրին Նեմաուսա աստերոիդը նվազագույնը մոտենում է 1,2098 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1328,32 երկրային օրվա ընթացքում, իր ուղեծրով շարժվելով միջինում 0,27102 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,98° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Նեմաուսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չուազաս

Չուազաս (ռուս.՝ Чуазас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մզաս գետի ձախ ափին՝ 3 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ազըղա

Ազըղա, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կար-չկար մի աղջիկ

«Կար-չկար մի աղջիկ» (ռուս.՝ «Жила-была девочка»), խորհրդային գեղարվեստական ֆիլմ շրջափակված Լենինգրադի կյանքի մասին, որը նկարահանել է ռեժիսոր Վիկտոր Էյսիմոնտը : Մասնակիորեն ֆիլմը նկարահանվել է դեռևս շրջափակված Լենինգրադում։ 1940-ական թվականների երկրորդ կեսի խորհրդային մանկական կինոյի հայտնի դերասանուհի Նատալյա Զաշչիպինայի (5 տարեկան) և Նինա Իվանովայի (10 տարեկան, հայտնի է դարձել «Գարունը Զարեչնայա փողոցում» ֆիլմի էկրան բարձրանալուց հետո) առաջին աշխատանքն է կինոյում։
Ֆիլմի պրեմիերան տեղի է ունեցել 1944 թվականի դեկտեմբերի 18-ին՝ Լենինգրադը վերջնական ազատագրումից մեկ տարի անց։


== Սյուժե ==
Լենինգրադում պաշարված երկու փոքրիկների՝ 7-ամյա Նաստենկայի և 5-ամյա Կատենկայի պատմությունն է, որոնք մեծահասակների հետ հավասար  անցել են պատերազմի բոլոր դժվարությունները։ Ֆիլմում անընդհատ խառնվում են մանկական խաղերի և դաժան իրականության տեսարանները։


== Դերերում ==
Նինա Իվանովա – Նաստենկա
Նատալյա Զաշչիպինա – Կատյա 
Ադա Վոյցիկ – Նաստենկայի մայրը
Ալեքսանդր Լարիկով – Մակար Իվանովիչ, կառավարիչ
Վերա Ալթայսկայա – Կատյայի մայրըը
Լիդիա Շտիկան – Վատրուշկինա
Նիկոլայ Կորն – Նաստենկայի հայրը
Ելենա Կիրիլլովա – Ստեպանիդա


== Նկարահանող խումբ ==
Սցենարի հեղինակ՝ Վլադիմիր Նեդոբրովա
Ֆիլմի տնօրեն՝ Պյոտր Սոլովեյ
Ռեժիսոր՝ Վիկտոր Էյսիմոնտ
Օպերատոր՝ Հրայր (Գեորգի) Ղարիբյան
Նկարիչ՝ Իգոր Բախմետև
Կոմպոզիտոր՝ Վենեդիկտ Պուշկով


== Ստեղծման պատմություն ==
Նկարահանումների նախապատրաստումը սկսվել է 1943 թվականի հունվարին՝ շրջափակման օղակը ճեղքելուց անմիջապես հետո։ Վիկտոր Էյսիմոնը կյանքի համար մեծ ռիսկով որոշում է կայացրել նկարահանել իրական Լենինգրադի տեսարանների գոնե մի մասը, որպեսզի ցույց տա ավելի վավերագրական միջավայր։ Նկարահանումներն անցկացվել են բացառապես պատմական կենտրոնում այն ժամանակահատվածներում, երբ ավիահարվածներ չեն եղել։


== Ճանաչում ==
«Կար-չկար մի աղջիկ» ֆիլմը մեծ հաջողությամբ ցուցադրվել է աշխարհի շատ երկրներում։ Վենետիկի 7-րդ կինոփառատոնում ֆիլմն արժանացել է մրցանակի։


== Ծանոթագրություններ ==


== Արտաքին հղումներ ==
Аркус Л.։ «Жила-была девочка» (ռուսերեն)։ Проект журнала «Сеанс»։ Վերցված է 2020-05-02  
«Կար-չկար մի աղջիկ» ֆիլմը Ruskino.Ru կայքում Archived 2019-10-09 at the Wayback Machine.
Евгений Хакназаров (2014-01-27)։ «Четыре важных фильма о Блокаде»։ fontanka.ru։ Վերցված է 2018-10-11
Բուկնար (Չոխատաուրի շրջան)

Բուկնար (վրաց.՝ ბუკნარი), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 775 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Կեդրովկա (Ելովկայի վտակ)

Անվան այլ կիրառումների համար տե՛ս՝ Կեդրովկա (այլ կիրառումներ)Կեդրովկա (ռուս.՝ Кедровка), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ելովկա գետի աջ ափին՝ 2 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200005684
Հիդրոլոգիական ուսումնասիրությունների կոդը - 115200568
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կասիս

Կասիս (ֆր.՝ Cassis), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 7793 մարդ, բնակչության խտությունը` 290.13 մարդ/կմ²։ Բնակավայրը զբաղեցնում է 26.86 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մարսել քաղաքից` 17 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4763 աշխատունակ (15-64 տարեկան)  բնակիչ, որոնցից ակտիվ էին 3391-ը, իսկ ոչ ակտիվները` 1372։ Ակտիվության ցուցանիշը կազմում է 71,2 %։ 3391 աշխատունակ մարդկանցից աշխատել է 3046 անձ (1607 տղամարդ և 1439 կին)։ Գործազուրկ են եղել 345 անձ (176 տղամարդ և 169 կին)։ 1372 անաշխատունակներից 445-ը եղել են աշակերտներ կամ ուսանողներ, 450-ը` թոշակառուներ, իսկ 477-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
14:59

14։59, Sugar Ray խմբի 3-րդ ալբոմն է, թողարկվել է 1999 թվականի հունվարի 12-ին։ Այն զբաղեցրել է 17-րդ հորիզոնականը Բիլբորդ 200-ի շրջանակներում և ստացել է Եռակի պլատին կարգավիճակը RIAA-ից։ «Fly» ալբոմը Sugar Ray-ին շատ հաջողություններ է բերել։ Ալբոմի անվանումը պատասխան է քննադատների այն մեղադրանքներին, թե իբր խումբը «մեկօրյա» կյանք ունի։


== Ստեղծագործությունների ցանկ ==
«New Direction» — 0։47
«Every Morning» — 3։39
«Falls Apart» — 4։15
«Personal Space Invader» — 3։38
«Live & Direct» — 4։34 featuring KRS-One
«Someday» — 4։03
«Aim for Me» — 2։20
«Ode to the Lonely Hearted» — 3։12
«Burning Dog» — 3։01
«Even Though» — 2։35
«Abracadabra» — 3։42 Steve Miller Band երգի քավեր տարբերակը
«Glory» — 3։26
«New Direction» — 1։17


== Ծանոթագրություններ ==
Օթար Ճիլաձե

Օթար Ճիլաձե (վրացերեն՝ ოთარ ჭილაძე, մարտի 20, 1933(1933-03-20), Սիղնաղ, Վրացական ԽՍՀ, ԽՍՀՄ - հոկտեմբերի 1, 2009(2009-10-01), Թբիլիսի, Վրաստան), վրացի բանաստեղծ։
Ծնվել է Վրաստանի Սիղնաղ քաղաքում։ Ավարտել է Թբիլիսիի պետական համալսարանի բանասիրական ֆակուլտետի ժուռնալիստիկայի բաժինը։ Բանաստեղծական և արձակ բազմաթիվ գրքերի հեղինակ է։ Զբաղվել է թարգմանչական ակտիվ աշխատանքով։ Նրա ստեղծագործությունները թարգմանվել են աշխարհի բազմաթիվ լեզուներով։
Շոթա Ռուսթավելու, Իլյա Ճավճավաձեի և Ալեքսանդր Կազբեկիի անվան մրցանակների դափնեկիր է։


== Կենսագրություն ==
1958—1964 թվականներին աշխատել է «Ցիսկարի» /«Արևածագ»/ գրական ամսագրի խմբագրությունում։ 1991 թվականից դասախոսել է Թբիլիսիի Շոթա Ռուսթավելու անվան թատերական ինստիտուտում։ 1997 թվականին նշանակվել է «Մնաթոբի» ամսագրի գլխավոր խմբագիր։ Գրականագետ Ալեքսանդր Էբանոիձեի վկայությամբ՝ 1998 թվականին Օթար Ճիլաձեն ներկայացված է եղել  գրականության Նոբելյան մրցանակի։
Անվանի գրողը վախճանվել է 76 տարեկան հասակում, տևական հիվանդությունից հետո։ Հուղարկավորվել է Մթածմինդայի պանթեոնում, ուր ամփոփված են Վրաստանի շատ ու շատ նշանավոր զավակների աճյունները։
Օթարի ավագ եղբայրը՝ Թենգիզը, նույնպես գրող է և ճանաչված է ոչ միայն  Վրաստանում, այլև հայրենիքի սահմաններից դուրս։  


== Ստեղծագործություններ ==


=== Վեպեր ===
«Ճանապարհով գնում էր մի մարդ» (վրաց.՝ გზაზე ერთი კაცი მიდიოდა) (1972)
«Ով էլ որ ինձ հանդիպի» (վրաց.՝ ყოველმან ჩემმან მპოვნელმან) (1976)
«Երկաթե թատրոն» (վրաց.՝ რკინის თეატრი) (1981)
«Մարտյան աքաղաղ» (վրաց.՝ მარტის მამალი) (1991)
«Ավելում» (վրաց.՝ აველუმი) (1995)
«Քթոցը» (վրաց.՝ „გოდორი“) (2003)


== Պարգևներ ==
Վրացական ԽՍՀ Շոթա Ռուսթավելու անվան պետական մրցանակ (1983)
Իլիա Ճավճավաձեի անվան մրցանակ (1997)
Թբիլիսիի պատվավոր քաղաքացու կոչում
«Պատվո շքանշան» (Վրաստան) (1997)


== Ծանոթագրություններ ==


== Աղբյուրներ ==
«Անտարես» հրատարակչությունը լույս է ընծայել Օթար Ճիլաձեի «Գոդորի Քթոցը» վեպը։ Վրացի նշանավոր գրողի՝ հայերեն առաջին վեպը թարգմանել է Անահիտ Բոստանջյանը:
«Նոր գիրք» 2/45. «Սմբատ Գունդստաբլ», «Քթոցը» | ԱՐՄԵՆՊՐԵՍ Հայկական լրատվական գործակալություն
Բադալովո

Բադալովո (ուկրաիներեն՝ Бадалово), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Բադալովո գյուղում բնակվում էր 1 714 մարդ։ Բնակավայրը զբաղեցնում է 1143 կմ² տարածք։ Բնակչության խտությունը կազմում էր 1499,56 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտին Բրեմեր

Մարտին Բրեմեր, անգլիացի երգիչ, երգահան, կոմպոզիտոր և երաժշտական պրոդյուսեր, ով ծնվել է 1957 թվականի մայիսի 13-ին։ Ի սկզբանե եղել է 1980-ական թվականների փոփ-ռոք Kane Gang խմբի հիմնական վոկալիստը։ Բրեմերը հետագայում զարգացնում է իր հմտությունները երգ գրելու ասպարեզում և դառնում հեղինակը մի շարք հաջողակ ստեղծագործությունների՝ պատկանող հայտնի երաժիշտներին։ 
Բրեմերը արժանացել է Այվոր Նովելոյի մրցանակին և մասնակցել է այնպիսի ստեղծագործությունների թողարկմանը, որոնք վաճառվել են ավելի քան 20 միլիոն օրինակով աշխարհում։ Ներկայումս նա հանդիսանում է բրիտանական փանկ ռոք Vant խմբի մենեջերը։ 


== Կենսագրություն ==
Բրեմերը ծնվել է Անգլիայի Դուրհեմ քաղաքում։ Մասը կազմելով Անգլիայի հարավարևելյան մարզի երաժիշտների՝ Բրեմերը Kane Gang խմբի հիմնադիրն էր, որը սկսել է իր գործունեությունը ուշ 1982 թվականին։ Բրեմերը խմբի հիմնական երգահանն էր և գրել է խմբի համար Closest Thing to Heaven բալլադը, որն էլ Մեծ Բրիտանիայի հիթ շքերթում է հայտնվում 1984 թվականին։ Նա նաև գրել է այլ հիթային երգեր, ներառյալ՝ Smalltown Creed (1984), Gun Law (1985) և Motortown (1987) երգերը։ Խումբը բաժանվեց 1991 թվականին։
Բրեմերը հետո շարունակեց իր կարիերան որպես երգահան և մինչ օրս զբաղվում է այդ գործով։ Երգերը, որոնց հեղինակը կամ համահեղինակը եղել է Բրեմերը, ձայնագրվել են Թինա Թըրների, Ջեյմս Մորիսոնի, Մարկո Մենգոնիի, Ջոշ Կումրայի, Ջեյմս Բեյի, Օլլի Մերսի, Նոլվեն Լերուայի, Խուլիան Վելարդի, Մելանի Սիի, Վորսզուլա Կասպրզակի, Միսթր Հադսոնի, Բևերլի Նայթի, Նիք Քարթերի, Շինա Իսթոնի, Մարկ Օվենի, Ռեյգան Դերիի և այլոց կողմից։ Ի հավելումն սրա՝ Բրեմերը իր լուման է ունեցել որպես երաժշտական պրոդյուսեր այնպիսի ալբոմներում, ինչպիսիք են Good Things Come to Those Who Don't Wait (Ջոշ Կումրա), Olly Murs և In Case You Didn't Know (Օլի Մուրս) և Now or Never (Նիք Քարթեր)։
Նա նաև եղել է բեք վոկալիստ 1994 թվականին Opus III խմբի Guru Mother ալբոմում։
Բրեմերն ունի իր սեփական ձայնագրման ստուդիան, որտեղ նա գրում և ձայնագրում է՝ օգտագործելով sE Electronics-ի կողմից արտադրված խոսափողները։ Բրեմերի ամենավերջին աշխատանքը ներառում է Ջոն Նյումենի, Էլլա Էյրի, Ջոել Քոմփեսի, Կարեն Հարդինգի և Լյուք Ֆրենդի համար արված աշխատանքը։ 


== Անձնական կյանք ==
Բրեմերը ունի կին՝ Բիբի անունով, և 2 դուստրեր։ Նա իր՝ ԲիԲիՍիին հարցազրույցում ասել է, որ նա մենեջեր չի վարձում։ Բրեմերը ներկայումս Poetic Soup Limited և Lookout Mountain Limited ղեկավարն է համարվում։ 


== Songwriting credits ==
Բացի այն երգերից, որ Բրեմերը գրել է Kane Gang խմբի համար, վերջինս ունի նաև այլ ստեղծագործություններ, որոնք ներառում են՝ 


== Ծանոթագրություններ ==
Դաչնոե (այլ կիրառումներ)

Դաչնոե, կարող է վերաբերել՝

Դաչնոե - ավան, Ուկրաինայի Դոնեցկի մարզի Մարյինի շրջանում
Դաչնոե - գյուղ, Ուկրաինայի Խարկովի մարզի Զմիյովի շրջանում
Դաչնոե - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Դաչնոե - գյուղ, Ուկրաինայի Վոլինի մարզի Կիվերցիի շրջանում
Դրվար

Անվան այլ կիրառումների համար տե՛ս՝ Դրվար (այլ կիրառումներ)Դրվար (բոս․՝  и խորվ.՝ Drvar, սերբ.՝ Дрвар), քաղաք Բոսնիա և Հերցեգովինայի արևմուտքում։ Տեղակայված է Խորվաթիայի հետ սահմանի մոտ, Ունաց գետի ափին։
1991 թվականի մարդահամարի տվյալներով քաղաքում բնակվում էր 8 053 մարդ, իսկ 2007 թվականի դրությամբ՝ 6 806 մարդ։


== Պատմություն ==

Երկրորդ համաշխարհային պատերազմի ժամանակ Դրվարը 1944 թվականի մայիսին դարձել է գերմանական զորքերի կողմից «Քայլ ձիով» ռազմագործողության անցկացման վայր։ Այն իրենից ներկայացնում էր պարաշյուտիստ-դիվերսանտների զանգվածային իջեցում՝ Հարավսլավիայի Ժողովրդաազատագրական բանակի գերագույն ղեկավարության՝ այդ թվում նաև Իոսիպ Տիտոյի գերեվարման կամ ոչնչացման նպատակով։
Դրվարի արվարձաններում, Կուպրեշկովո Պոլե անտառապատ ձորում, որի միջով անցնում էր ջրանցույց կամուրջը՝ պատերազմելով Հարավսլավիայի Ժողովրդաազատագրական բանակի շարքերում, 1944 թվականին հերոսաբար զոհվել է Վալենտին Պիկուլի «Պատիվ ունեմ» վեպի հերոսը։
Հարավսլավիայի կազմալուծումից հետո Դրվարը հայտնվեց Բոսնիա և Հերցեգովինայից իրեն անկախ հռչակած Սերբիայի Հանրապետության վերահոսկողության տակ։ 1995 թվականին, 1990-ական թվականների Հարավսլավական պատերազմների ժամանակ, քաղաքը գրավվել է խորվաթական բանակի կողմից։ Սերբական բնակչությունը՝ չուզենալով մնալ հակառակորդի իշխանության տակ, լքել է այն։


== Բնակչություն ==
1991 թվականին քաղաքում բնակվում էր 8 053 մարդ, որոնցից 7 693-ը սերբեր էին, 259-ը՝ հարավսլավներ։
ՄԱԿ-ի գնահատմամբ Դրվարի բնակչությունը 2007 թվականին կազմել է 6806 մարդ, որոնցից 6 759 (99,31 %) սերբեր էին։ 
2013 թվականի մարդահամարի տվյալներով բնակչության թիվը կազմել է 7 506 մարդ։ Բնակչության խտությունը՝ 13 մարդ/կմ²։


== Տես նաև ==
Բոսնիա և Հերցեգովինայի վարչական բաժանում


== Արտաքին հղումներ ==
Official website
Website MojDrvar
Website Federation of Bosnia and Herzegovina Archived 2016-06-23 at the Wayback Machine.


== Ծանոթագրություններ ==
Տրութմե լը Պետի

Տրութմե լը Պետի (ֆր.՝ Truttemer-le-Petit), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 114 մարդ, բնակչության խտությունը` 21.59 մարդ/կմ²։ Բնակավայրը զբաղեցնում է 5.28 կմ² տարածք։
2016 թվականի հունվարից Վիր, Կուլոնս, Մեզոնսել լա Ժուրդան, Ռուլուր, Սեն Ժերմեն դը Տալվանդ լա Լանդ Վոմոն, Տրութմե լը Գրան և Վոդրի համայնքների հետ միասին հանդիսանում է Վիր Նորմանդի համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 60 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 65 աշխատունակ (15-64 տարեկան)  բնակիչ, որոնցից ակտիվ էին 47-ը, իսկ ոչ ակտիվները` 18։ Ակտիվության ցուցանիշը կազմում է 72,3 %։ 47 աշխատունակ մարդկանցից աշխատել է 45 անձ (28 տղամարդ և 17 կին)։ Գործազուրկ են եղել 2 անձ (1 տղամարդ և 1 կին)։ 18 անաշխատունակներից 8-ը եղել են աշակերտներ կամ ուսանողներ, 6-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալեքսանդր Լեյմանիս

Ալեքսանդր Լեյմանիս (լատիշ․՝ Aleksandrs Leimanis, սեպտեմբերի 17, 1913(1913-09-17) կամ հոկտեմբերի 17, 1913(1913-10-17), Սմոլենսկի գավառ, Ռուսական կայսրություն - հունիսի 17, 1990(1990-06-17), Ռիգա, Լատվիական ԽՍՀ, ԽՍՀՄ), խորհրդային և լատվիացի կինոռեժիսոր։ Լատվիական ԽՍՀ ժողովրդական արտիստ։ ԽՄԿԿ անդամ 1947 թվականից։


== Կենսագրություն ==
Ավարտել է Թատերական Արվեստի պետական ինստիտուտը (1939), տարբեր տարիների աշխատել է Իրկուտսկի, Չեբոկսարիի, Սեմիպալատինսկի, Օմսկի թատրոններում։
Լատվիա տեղափոխվելուց հետո եղել է Ռիգայի և Ելգավայի մի շարք թատրոնների ռեժիսոր և գլխավոր ռեժիսոր (1944-1953)։ Դասավանդել է Լատվիայի Յ․ Վիտոլի անվան պետական կոնսերվատորիայի թատերական ֆակուլտետում, եղել է դերասանական վարպետության ամբիոնի վարիչ (1971-1973)։ 1954 թվականից եղել է Ռիգայի կինոստուդիայի ռեժիսոր։ Եղել է կրկնօրինակման վարպետ, նրա ղեկավարությամբ լատվիերեն է թարգմանվել ավելի քան 50 ֆիլմ։
Ամուսնացած է եղել Լատվիայի դրամայի ակադեմիական թատրոնի դերասանուհի Ա․ Ուպիտա Բայբե Ինդրիկսոնի հետ։
Մահացել է Ռիգայում, թաղվել է Անտառային գերեզմանոցում։


== Պարգևներ և պատվավոր կոչումներ ==
1973 — Լատվիական ԽՍՀ ժողովրդական արտիստ


== Ֆիլմագրություն ==
1964 — «Պոչխաղուկ» բանակ — դերասան
1965 — «Տոբագոն» փոխում է ուղղությունը — ռոժիսոր
1968 — «Պոչխաղուկ» բանակը նորից կռվի մեջ է — ռեժիսոր
1970 — Սատանայի ծառաները — ռեժիսոր, սցենարի հեղինակ'
1972 — Դևի ծառաները սատանայի ջրաղացում — դերասան
1973 — Օլեգը և Այնան — ռեժիսոր
1975 — Սև խեցգետնի չանչերում — ռեժիսոր, սցենարի հեղինակ
1978 — Բաց երկիր — ռեժիսոր, սցենարի հեղինակԴերասան

1972 — Դևի ծառաները սատանայի ջրաղացում
1978 — Թատրոն — Էպիզոդ
1979 — Չավարտված ընթրիք — Մոգենսեն
1979 — Սպասեք «Ջոն Գրաֆտոնին» — Բեկ
1985 — Բեմբիի մանկությունը — Կարուս
1986 — Բեմբիի պատանեկությունը — Կարուս


== Ծանոթագրություններ ==
Արցախի դրոշ

Արցախի Հանրապետության դրոշ (նաև՝ Արցախի Հանրապետության պետական դրոշ կամ Արցախի դրոշ), Արցախի Հանրապետության պետական խորհրդանիշներից մեկը։ Հաստատվել է 1992 թվականի հունիսի 2-ին երկրի Գերագույն խորհրդի որոշմամբ։
Արցախի Հանրապետության պետական դրոշը սահմանվում և պաշտպանվում է Արցախի սահմանադրության հոդված 21-ով։


== Նկարագրություն ==
Արցախի Հանրապետության դրոշիրենից ներկայացնում է ուղղանկյունաձև պաստառ (կտոր), որը բաժանված էհորիզոնական երեք համահավասար մասերի և ունի կարմիր, կապույտ նարնջագույն գույներ, որոնք դասավորված են վերևից ներքև։ Կտորի աջ կողմի երկու ծայրերից սկսվում է սպիտակ հնգատամ սանդղանման գորգանախշ, որը միանում է դրոշի մեկ երրորդ հատվածի վրա՝ խորհրդանշելով Արցախի բաժանումը մայր Հայաստանից։ Դրոշի լայնության և երկարության հարաբերակցությունը կազմում է 1:2 չափերի։


== Պատկերասրահ ==

		
		
		


== Տես նաև ==
Արցախի պետական խորհրդանիշներ
Հայաստանի դրոշ
Արցախի Հանրապետության զինանշան
Արցախի Հանրապետության պետական օրհներգ


== Ծանոթագրություններ ==
Բոտի

Բոտի, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի ձախ կողմի վտակ Մելկո գետակի միջին հոսանքի տարածքում, գետի ձախ կողմում։


== Բնակչություն ==
1877-1878 թվականներին ուներ 5-6 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վեժնիկի

Վեժնիկի (ռուս.՝ Вежники), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուրբոն լ’Արշամբո

Բուրբոն լ’Արշամբո (ֆր.՝ Bourbon-l'Archambault) համայնք Ֆրանսիայում՝ Օվերն երկրամասի Ալյեի գավառում։ Մտնում է Բուրբոն լ’Արշամբո կանտոնի կազմի մեջ։ Համայնքի շրջանը Մուլենն է։
Համայնքի INSEE կոդը՝ 03036։


== Բնակչություն ==
Համայնքի բնակչությունը 2008 թվականին կազմում էր 2593 մարդ։


== Տնտեսություն ==
2007 թվականի տվյալներով 1484 աշխատունակ տարիքի մարդկանցից (15-64 տարեկան) 1048-ը տնտեսապես ակտիվ էին, 436-ը անգործունակ (ակտիվության ցուցանիշը 70,6 %, 1999 թվականին եղել է՝ 69,5 %)։ 1048 աշխատունակ բնակիչներից 955-ը աշխատում էին (479 տղամարդ և 476 կին), անաշխատանք էին 93-ը (47 տղամարդ և 46 կին)։ 436 անգործունակ մարդկանցից 77-ը աշակերտներ կամ ուսանողներ են, 204-ը թոշակառու, 155-ը անաշխատունակ էին այլ պատճառներով։


== Տեսարժան վայրեր ==
Հերցոգներ դե Բուրբոնների դղյակի ավերակներ
Սեն Ժորժ եկեղեցի


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բուրբոն լ’Արշամբո» (ֆրանսերեն)։ Արխիվացված օրիգինալից 2012-10-05-ին։ Վերցված է 2012-5-29 
«Բուրբոն լ’Արշամբո» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Դևիկա Ռանի

Դևիկա Ռանի (բենգալ.` দেবিকা রাণী (Devika Rani), իրական անունը` Դևիկա Չոուդհարի (Devika Choudhuri), մարտի 30, 1908(1908-03-30), Վիշակհապատնամ, Մադրաս նահանգ, Բրիտանական Հնդկաստան, Բրիտանական կայսրություն - մարտի 9, 1994(1994-03-09), Բանդալոր, Հնդկաստան), հնդիկ դերասանուհի և պրոդյուսեր։ Նրան համարել են «հնդկական էկրանի առաջին տիկին» և համեմատել Գրետա Գարբոյի հետ։ Բանաստեղծուհի Սարոջինի Նայդուն Դևիկա Ռանիին անվանել է «Հնդկաստանի մոգական ծաղիկ»։ 1958 թվականին արժանացել է Հնդկաստանի մեծությամբ չորրորդ` «Պադմա Շրի» պետական պարգևին։ 1970 թվականին առաջինը նա է արժանացել Դադասահեբ Փհալկեի անվան բարձրագույն պարգևին։ 1989 թվականին նրան շնորհվել է նաև Ջավահառլալ Ներուի անվան խորհրդային պարգևը։


== Կենսագրությունը ==
Դևիկա Ռանին ծնվել է Հնդկաստանի Անդհրա-Պրադեշ նահանգի Վիշակհապատնամ քաղաքում` հնդկական բանակի գնդապետ Մանմաթհա Նաթհ Չոուդհարիի ընտանիքում, ով Չեննայի (Մադրաս) բժշկական վարչության պետն էր։ Դևիկան Ռաբինդրանաթ Թագորի հարազատ քրոջ թոռնուհին էր։
Դևիկա Ռանին սովորել է Լոնդոնի մասնավոր դպրոցներից մեկում, միաժամանակ ուսումնասիրել է տարբեր արվեստներ` երաժշտություն, թատրոն, դիզայն և ճարտարապետություն։ Դպրոցում սովորելու տարիներին արժանացել է Դրամատիկական արվեստի թագավորական ակադեմիայի մրցանակին և դպրոցն ավարտելուց հետո ընդունվել է նշված ակադեմիա, իսկ հետո նաև Երաժշտության թագավորական ակադեմիա։ Այնուհետև ավարտել է կիրառական արվեստի կուրսերը և աշխատանքի անցել Լոնդոնում գտնվող կտորեղենի նկարազարդման գեղարվեստական ստուդիայում։
Այնուհետև մասնակցել է Բի-բի-սիի առաջին լայնահաղորդչային հեռուստահաղորդմանը, վարել Բի-բի-սիի` Հնդկաստանի համար հեռարձակվող կարճալիք ռադիոհաղորդումներ։ 1926 թվականին, որպես նկարիչ-ձևավորող, աշխատել է Բուդդայի կյանքի մասին պատմող «Լույսը Ասիայից» կինոնկարի ստեղծագործական խմբում։
1933 թվականին նկարահանվելով «Կարմա» կինոնկարում, Դևիկա Ռանին դարձել է առաջին մեծության կինոաստղ։ Այնուհետև նկարահանվել է Մեծ Բրիտանիայի և Գերմանիայի կինոստուդիաներում։ Գերմանիայում իշխանությունը նացիստների կողմից զավթելուց հետո վերադարձել է Հնդկաստան և ամուսնու` Հիմանշու Ռայի հետ միասին, 1934 թվականին հիմնադրել է երկրում առաջին հնչյունային «Bombay Talkies» կինոստուդիան։ Ամուսնու մահից հետո ևս նրա կինոստուդիան թողարկել է մի քանի տասնյակ ֆիլմեր։ 1945 թվականին Դևիկա Ռանին լքել է կինեմատոգրաֆը։


== Անձնական կյանքը ==
Դևիկա Ռանին 1929-1940 թվականներին ամուսնացած է եղել հնդկական կինեմատոգրաֆի պիոներներից մեկի` Հիմանշու Ռայի հետ։ 1945 թվականին ամուսնացել է ազգությամբ ռուս նկարիչ Սվյատոսլավ Ռերիխի հետ և դարձել վերջինիս ստեղծագործությունների գլխավոր մուսան։ Դևիկա Ռանին երեխաներ չի ունեցել։


== Ընտրյալ ֆիլմագրություն ==


== Ծանոթագրություններ ==
Կոտյուրժինցի (գյուղ, Տեոֆիպոլի շրջան)

Անվան այլ կիրառումների համար տե՛ս՝ ԿոտյուրժինցիԿոտյուրժինցի (ուկրաիներեն՝ Котюржинці), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Կոտյուրժինցի գյուղում բնակվում էր 205 մարդ։ Բնակավայրը զբաղեցնում է 0,742 կմ² տարածք։ Բնակչության խտությունը կազմում էր 276,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արամ Սաֆարյան

Անվան այլ կիրառումների համար տե՛ս՝ Արամ Սաֆարյան (այլ կիրառումներ)Արամ Հովակիմի (Ամրակումի) Սաֆարյան (Սաֆարով), (1913, գյուղ Հաղորտի (այժմ՝ ԼՂՀ Մարտունու շրջանում)— 8․10 1944, Ռիտոպեկ գյուղի մոտ (Հարավսլավիայում)], Խորհրդային Միության հերոս (24․3․1945, հետմահու), գվարդիայի ավագ լեյտենանտ։ ԽՄԿԿ անդամ 1940 թվականից։
1941 թվականի հունիսին զորակոչվելով կարմիր բանակ՝ Հայրենական մեծ պատերազմի սկզբից մարտնչել է թշնամու դեմ, մասնակցել Հյուսիսային Կովկասի պաշտպանությանը, Ուկրաինայի, Ռումինիայի և Հարավսլավիայի ազատագրմանը։ Եղել է գնդացրային վաշտի հրամանատար։ Հերոսի կոչման արժանացել է Հարավսլավիայի ազատագրման մարտերում ցուցաբերած խիզախության և անձնազոհության համար։
Կիսատոն

Կիսատոն, 12-աստիճանանոց երաժշտական համակարգում երկու աստիճանների միջև ամենակարճ տարածությունը։ Հավասարաչափ տեմպերացված լարվածքում կազմում է օկտավայի 1/12 մասը։
Լադային նշանակության յուրահատկության տեսակետից տարբերում են որևէ աստիճանի և նրա ածանցված տարբերակի (դո-դո-դիեզ, ռե-բեմոլ-ռե), երկու հարևան աստիճանների (դո-դիեզ-ռե, սի-դո) և որևէ աստիճանի ու նրանից հաշված երրորդ աստիճանի միջև գոյացող կիսատոները, որոնք համապատասխանաբար կոչվում են քրոմատիկ, դիատոնիկ և էնհարմոնիկ։

Տարբեր լադերի հնչյունաշարերում կիսատոների քանակն ու դիրքը այդ լադերի բնույթը որոշող կարևոր գործոններ են։ Արևելյան երաժշտության մեջ կան հնչյունների կիսատոնից փոքր տարածություններ ևս։
Սուրբ Ծննդյան եկեղեցի (Եկատերինբուրգ)

Սուրբ Ծննդյան եկեղեցի (Քրիստոսի ծննդյան եկեղեցի) (ռուս.՝ Церковь Рождества Христова), ուղղափառ եկեղեցի Եկատերինբուրգում։ Հոկտեմբերյան հեղափոխությունից հետո Ռուս ուղղափառ եկեղեցու կառուցած առաջին վանքը Եկատերինբուրգում։ Գտնվում է Մեքենաշինարարների փողոցում։


== Պատմություն ==
Տաճարի հիմնարկեքը տեղի է ունեցել 1996 թվականի սեպտեմբերի 30-ին։ Շինարարությունը իրականացվել է արագ տեմպերով, նրա բացումը  կատարվեց 1999 թվականի հունվարի 7-ին Սուրբ ծննդյան տոնին։
2000 թվականի սեպտեմբերի 19-ին քրիստոնեության  2000-ամյակի կապակցությամբ  տաճարի մուտքի մոտ տեղադրվեց Միքայել Հրեշտակապետի 2,5 մետր բարձրությամբ 2 տոննայից ավել քաշով բրոնզաձույլ արձանը։ Հուշարձանի ձուլումը իրականացվել է Ուրալմաշում։ Սեպտեմբերի 23-ին  հուշարձանը օծվեց պատրիարք Ալեքսի II-ի կողմից։
Ներկայումս Քրիստոսի Ծննդյան ծուխը Եկատերինբուրգի և Վերխոտուրսկի թեմի խոշորագույններից մեկն է։ Նա հոգ է տանում Օրջոնիկիձեի շրջանի  հաշմանդամների և տարեցների  գիշերօթիկ տան, հաշմանդամ երեխաների «Պելիկան» վերականգնողական կենտրոնի, «Գնեզդիշկո» մանկատան, Ուրալմաշի հիվանդանոցների, դպրոցների, ուսումնարանների, զինվորական զորամասերի մասին։ Դրանից հետո ծխի կողմից կառուցվեց Սուրբ Երրորդության եկեղեցին Շարտաշի Արևելյան գերեզմանատանը, ի պատիվ  Պետերբուրգյան Սուրբ  Երանելի Քսենիայի, Մոսկովյան Սուրբ Մատրոնայի եկեղեցին,  Սուրբ Սերգեյ Ռոդոնեժսկու և Սուրբ  նահատակ Ելիզավետայի եկեղեցին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2018-06-05 at the Wayback Machine.
(5286) Հարուոմուկաի

(5286) Հարուոմուկաի (անգլ.՝ Haruomukai), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 4-ին Մասարու Մուկաիի և Մասանորի Տակեիշիի կողմից Կոգոշիմաում։
Միջին հեռավորությունը Արեգակից կազմում է 2,917675 ա. մ., առավելագույնը մոտենում է 2,8643 ա. մ. հեռավորության վրա և հեռանում 2,971 ա. մ.։ Արեգակի շուրջ մեկ ամբողջական պտույտ է կատարում 1820,35 երկրային օրվա ընթացքում, իր ուղեծրով շարժվելով միջինում 0,197765 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5286) Հարուոմուկաի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոմք (Սասունի գավառ)

Անվան այլ կիրառումների համար տե՛ս՝ Գոմք (այլ կիրառումներ)Գոմք, գյուղ Արևմտյան Հայաստանում, Բիթլիսի վիլայեթի Սասունի գավառակում` Տալվորիկի շրջանում։ Գտնվում էր Տալվորիկ գյուղից 12 կմ հյուսիս-արևելք` Խարզանի լեռնաշղթայի արևելյան կողմում։
Միջին դարերում եղել է գրչության կենտրոն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սկիլպարիո

Սկիլպարիո  (իտալերեն՝ Schilpario), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 1302 մարդ (ըստ 2008 թվականի տվյալների)։ Խտությունը կազմում է 21 մարդ/կմ²։ Տարածքը՝ 63 կմ²։ Փոստային ինդեքս՝ 24020։ Հեռախոսային կոդ՝ 0346։
Կոմունայի հովանավորն է սուրբ Սանտ Անտոնիո դի Պադովան։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Տվյալների ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հիռեդա

Հիռեդա (էստ․՝ Hõreda), գյուղ Էստոնիայի Ռապլամաա նահանգի Յուուռու շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չերնիգովկա (գյուղ, Նովի Բուգի շրջան)

Անվան այլ կիրառումների համար տե՛ս՝ ՉերնիգովկաՉերնիգովկա (ուկրաիներեն՝ Чернігівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Չերնիգովկա գյուղում բնակվում էր 55 մարդ։ Բնակավայրը զբաղեցնում է 1,34 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (136201-136300)

Աստերոիդների ցանկ (136101-136200)  • Աստերոիդների ցանկ  • Աստերոիդների ցանկ (136301-136400)
 Աստերոիդների ցանկ (136101-136200)  • Աստերոիդների ցանկ  • Աստերոիդների ցանկ (136301-136400)
Ալթունդաշ (այլ կիրառումներ)

Ալթունդաշ, կարող է վերաբերել՝

Ալթունդաշ - գյուղ Արևմտյան Հայաստանում, Էրզրումի վիլայեթի Էրզրումի գավառում
Ալթունդաշ - անտառ֊պուրակ, Հայկական լեռնաշխարհում Էրզրում (Կարին) քաղաքից 65 կմ արևմուտք
Մադլեն Բուլոն

Մադլեն Բուլոն (ֆր.՝ Madeleine Boullogne, Boulogne, հուլիսի 24, 1646(1646-07-24), Փարիզ - հունվարի 30, 1710(1710-01-30), Փարիզ), ֆրանսիացի նկարչուհի, հայտնի նկարիչ Լուի Բուլոն Ավագի դուստրը։ Կենտրոնացել է  նատյուրմորտ ոճում, որոնց մեջ գերակշռում էին թագավորական դղյակները։


== Կենսագրություն և գործունեություն ==
Մադլեն Բուլոնը ծնվել է 1646 թվականի հունիսի 24-ին Փարիզում նկարիչների ընտանիքում․ նկարչությամբ զբաղվել է աղջկա հայրը՝ Լուի Բուլոն Ավագը, եղբայրները՝ Լուի Բուլոն Կրտսերը և Բոն Բուլոն Ավագը և նաև ավագ քույրը Ժենևան։  Սակայն քանի որ Մադլեն Բուլոնի նկարների մեծամասնությունը չի պահպանվել մինչ օրս, նրա եղբայրներն ու հայրը ավելի հայտնի են հասարակությանը, քան ինքը։
Մադլեն Բուլոնը, քույրն ու եղբայրները նկարչությունը իրենց հորից են սովորել։ 1669 թվականին Մադլենն ու Ժենեվեվան այն առաջին կանանց շարքում էին, որոնք ընդունվել էին նկարչության և քանդակագործության թագավորական ակադեմիա։ Այդ ժամանակից ի վեր, Մադլենը կանոնավոր պատվերներ է սկսել ստանալ թագավորական պալատից։ Թյուիլրիի պալատի համար նկարել է 4 նկար, նաև պատրաստել է դեսուդեպորտներ Վերսալի պալատի համար։

1678 թվականին Փարիզյան սալոնում Մադլենը ցուցադրել է իր վեց աշխատանքները․ վեց նատյուրմորտներ ռազմական ավարներով, երաժշտական գործիքներով և մրգերով։ Իսկ 1704 թվականին յոթ նկար է ներկայացրել սրահում։
Մադլեն Բուլոնը մոտ էր յանսենիստական շրջաններին և խիստ, գրեթե վանական կյանք էր վարում։ Ամուսնացած չէր, ապրում էր  եղբոր՝ Բոնի հետ և պարբերաբար այցելում Պոր-Ռոյալ կանանց վանք։ 
1709 թվականի սեպտեմբերի 22-ին Մադլեն Բուլոնը կազմել է կտակ, որում նշել է նաև իր 45 կտավները։ Նկարչուհին մահացել է 1710 թվականի հունվարի 30-ին և թաղվել է մահվան հաջորդ օրը, երկու եղբայրների կողքին։


== Ծանոթագրություններ ==


== Գրականություն ==
Renaud Serrette De Versailles à Rambouillet: quatre dessus-de-porte de Madeleine Boullogne retrouvés // Versalia. Revue de la Société des Amis de Versailles. — 2016. — № 19. — С. 87—92.


== Արտաքին հղումներ ==
Dominique Alsina (2016)։ «Nature morte française au XVII siècle» (ֆրանսերեն)։ Musée d'Angers (չաշխատող հղում)
Օքսֆորդ (այլ կիրառումներ)

Օքսֆորդ, կարող է վերաբերել՝

Օքսֆորդ - քաղաք Մեծ Բրիտանիայում, Օքսֆորդշիր կոմսության մայրաքաղաքն է՝ Անգլիայի հյուսիսում
Օքսֆորդ - Լոնդոնի փողոցներից, մեկը Վեստմինստերի հիմնական փողոցներից
Նիկոլաևսկի (Օռլովսկի շրջան)

Անվան այլ կիրառումների համար տե՛ս՝ Նիկոլաևսկի (այլ կիրառումներ)Նիկոլաևսկի (ռուս.՝ Николаевский), գյուղ Ռուսաստանի Ռոստովի մարզի Օռլովսկի շրջանում։ Մտնում է Պրոլետարսկի գյուղական համայնքի կազմի մեջ։
Սերգեյ Կուզնեցով (դիվանագետ)

Սերգեյ Կուզնեցով (ռուս.՝ Серге́й Никола́евич Кузнецо́в, փետրվարի 21, 1953(1953-02-21) - հունվարի 16, 2021(2021-01-16), Մոսկվա, Ռուսաստան), ռուս դիվանագետ։ Արտակարգ և լիազոր դեսպան։


== Կենսագրություն ==
1976 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։
1985 թվականից զբաղվում է դիվանագիտական գործունեությամբ։

2003 թվականից մինչև 2004 թվականն Արաբական Միացյալ Էմիրություններում եղել է Ռուսաստանի Դաշնության դեսպանատան խորհրդական-դեսպանորդ։
2004-2007 թվականներին եղել է Ռուսաստանի արտաքին գործերի նախարարության Մերձավոր Արևելքի և Հյուսիսային Աֆրիկայի բաժնի պետ։
2007 թվականից մինչև 2015 թվականի նոյեմբերը Սաուդյան Արաբիայում եղել է Ռուսաստանի Դաշնության գլխավոր հյուպատոս։
2015 թվականի նոյեմբերի 27-ին նշանակվել է Ջիբութիի Հանրապետությունում և Սոմալիի Դաշնային Հանրապետությունում Ռուսաստանի Դաշնության արտակարգ և լիազոր դեսպան։
2019 թվականի ապրիլի 4-ին Ռուսաստանի Դաշնության Նախագահի հրամանագրով նշանակվել է Արաբական Միացյալ Էմիրություններում Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի և մեկ դուստր։


== Դիվանագիտական աստիճան ==
1-ին դասի արտակարգ և լիազոր դեսպանորդ (2017 թվականի փետրվարի 10)
Արտակարգ և լիազոր դեսպան (2020 թվականի հունիսի 8)


== Ծանոթագրություններ ==


== Արտաքին հղումներ ==
КУЗНЕЦОВ СЕРГЕЙ НИКОЛАЕВИЧ назначен Чрезвычайным и Полномочным Послом Российской Федерации в Республике Джибути и Федеративной Республике Сомали по совместительству — МИД РФ.
Տասներեքերորդ թաղամաս: Ուլտիմատում

«Տասներեքերորդ թաղամաս։ Ուլտիմատում» (ֆր.՝ Banlieue 13 Ultimatum) ֆրանսիական գեղարվեստական ֆիլմ՝ ռեժիսոր Պատրիկ Ալեսսանդրեն։ Ֆրանսիայում պրեմիերան տեղի է ունեցել 2009 թվականի փետրվարի 18-ին։


== Սյուժե ==
2013 թվական. առաջին մասի իրադարձություններից հետո անցել է երեք տարի։ Կառավարությունն այդպես էլ չի իրականացրել պատի հեռացման խոստումները։ Ընդհակառակը, խղճուկ արվարձանը մայրաքաղաքից առանձնացնող պատը ավելացել է, բարձրացել և ավելի շատ թաղամասեր է սահմանազատում քաղաքակրթությունից։ Պատի մյուս կողմում իշխում են հինգ ավազակախմբեր, որոնք վերահսկում են էթնիկ շրջանները։ Հանցագրծությունները կրկնապատկվել են։ Նույնիսկ երեխաները զենքը ձեռքներին թմրանյութ են վաճառում։ Կառավարությունը ավելի քան երբևէ հետաքրքրված է «խնդրի կարգավորմամբ», և հետախուզական ծառայությունները անկարգություններ են հրահրում։ Լեյտոն և Դամյենը ստիպված են լինում նորից միավորել ջանքերը, որպեսզի Փարիզը փրկեն քաոսից։


== Դերերում ==
Դավիդ Բելլ - Լեյտո
Սիրիլ Ռաֆաելլի - Դամյեն
La Fouine - Ալի-Կ
MC Jean Gab'1 - Մոլկո
Ջեյմս Դեանո - Կարլոս-Սկինհեդ
Էլոդի Յունգ - Տաո
Ֆաբրիո Ֆելցինգեր - Մոնտանա


== Գաղտնի տեսարան ==
Երկու րոպե տասը վայրկյան տիտրերից հետ երևում է փոքր գաղտնի տեսարան։ Սեղանի մոտ նստած են հանրապետության նախագահը, Լեյտոն, Դամյենը և 13-րդ թաղամասի հանցագործ խմբավորումների առաջնորդները։ Նախագահը նրանց գլանակներ է հյուրասիրում և հարցնում 13-րդ թաղամասի խոստացված վերակառուցման մասին։


== Շարունակությունը ==
Ծրագրվում էր հաջորդը նկարահանել Տասներերքերորդ թաղամաս. Ցուրտ քառակուսի ֆիլմը։ Սակայն ավելի ուշ աշխարհին ներկայացվեց ուրիշ նախագիծ՝ «Աղյուսե առանձնատուն» (անգլ. Brick Mansions)։ Ֆիլմը առաջին մասի վերաէկրանավորումն է։ Ֆիլմի նկարահանումներն սկսվել են 2013 թվականի ապրիլի 30-ին։ Նախկինի պես Լեյտոյի դերը խաղում է Դավիդ Բելը, իսկ Դամյենինը՝ Պոլ Ուոքերը։
Ֆիլմն էկրան է բարձրացել 2014 թվականի մայիսի 1-ին՝ ի հիշատակ 2013 թվականի աշնանը Պոլ Ուոքերի ողբերգական մահվան հետ։


== Դիտել նաև ==
Պարկուր
Տասներեքերորդ թաղամաս
Տասներեքերորդ թաղամաս. Աղյուսե առանձնատներ


== Արտաքին հղումներ ==
Ֆիլմի պաշտոնական կայքը Archived 2019-09-07 at the Wayback Machine.
Քոնայհոս շրջան (Կոլորադո)

Քոնայհոս շրջան (անգլ.՝ Conejos County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 3342 կմ² է, բնակչությունը՝ 8256 մարդ (2010 թ. տվյալներով)։ Շրջկենտրոնն է Քոնայհոս բնակավայրը։ Կազմավորվել է 1861 թ.։
Մասլուվա

Մասլուվա (էստ․՝ Masluva), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գանձարան (մատյան)

Եկեղեցական տարվա տոներին նվիրված հանդիսավոր երգաշարքերն ամփոփող հայկական միջնադարյան ձեռագիր խազավոր մատյան։ Գանձարանի երգաշարքերի կամ գանձաշարքերի ստեղծումը վերագրվում է Գրիգոր Նարեկացուն։ Ի տարբերություն Շարակնոցի երգերի, Գանձարանի երգերը ազատ էին ութ ձայնի կանոններից։ Գանձաշարքը սովորաբար ներառում է 2-4 միավոր՝

1 շարքը բացող բուն գանձը, որը սերում է հնագույն երգվող քարոզից, պատմում է տվյալ տոնի առանցք հանդիսացող իրադարձության կամ անձի մասին։
2. Տաղը հուզական մոտեցում է արտահայտում գանձում նկարագրվող իրադարձության հանդեպ։
3.Մեղեդին ավելի է խորացնում շարքի հուզական տրամադրությունը։
4. Փոխը կամ հորդորակը ամփոփում և ունկնդրի հիշողության մեջ ամրացնում է արտահայտված գաղափարներն ու տրամադրությունները։
Գանձարանը որոշակի կառուցվածք ունեցող երգարան-ժողովածու է, որը ձևավորվել է, հավանաբար, 10-11-րդ դարերում։ Նրանում առավելապես արտացոլված է հոգևոր հիմներգության, տաղատիպ ժանրերի բուռն ծաղկումը 10-14-րդ դարերի։
Հին կամ նախնական խմբագրության (մինչև 14-րդ դարի վերջ) Գանձարաններում զետեղված են միայն գանձեր կամ՝ գանձերն ու տաղերը հանդես են գալիս առանձին բաժիններով (ինչպես, օրինակ Մատենադարանի ձեռագրեր դարան 4068 և Փարիզի ազգային գրադարանի ձեռագրերի դարան 79 1241 թվականի վերջինս հնագույնն է պահպանված Գանձարաններից։

Հետագայում նույն տոնին ձոնված գանձը, տաղը, մեղեդին և փոխը զետեղվել են արդեն համապատասխան շարքերով։ Գանձարանում բովանդակում է հայ միջնադարյան նշանավոր և անհայտ երաժիշտ բանաստեղծների թողած հարուստ ժառանգությունը, որը խազերի բանալու կորստյան պատճառով իր մեղեդիական բաղադրիչով մեզ է հասել հատուկենտ նմուշներով։
Գանձարանի ձևավորման և հարստացման գործում կարևոր դեր են խաղացել Գրիգոր Նարեկացին (X դար), Ներսես Շնորհալին (12-րդ դար), Կոստանդին Սսեցին (XIII դար), Մխիթար Այրիվանեցին (XIII դար), Գրիգոր Խլաթեցին, որի խմբագրած Գանձարանովով XV դարը եզրափակվել է ժողովածուի զարգացման նախորդ շրջանը։
Տեղեկություններ են պահպանվել որոշ հեղինակների, նրանց թվում՝ Գրիգոր Նարեկացու և Մխիթար Այրիվանեցու անհատական Գանձարանների մասին։ Ուշ միջնադարում Գանձարանինին բնորոշ է աշխարհականացման միտումը, զուտ ծիսական կիրառություն կամ ժողովրդական ծագում ունեցող ստեղծագործությունների թափանցումը (այսպես կոչված՝ մեռելաթաղի գանձեր, պսակի տաղեր են)։ Տաղարանի երևան գալով՝ Գանձարանը աստիճանաբար կորցրել է իր նախնական նշանակությունը և դուրս մղվել գործածությունից։ Ստեղծված բազմաթիվ ուշագրավ Գանձարաններից հիշատակելի են Մատենադարանի ձեռագրեր դարան 7785, XIV դար, Ղրիմական ձեռագիր, դարան 3503, 1394 թվական, Սիսիական ձեագիր, դարան 5521, XV դար, Աղթամար, Երուսաղեմի Սրբոց Հակոբյանց վանքի մատենադարանի ձեռագիր դարան 231, XIII դար։
Տերը (ֆիլմ)

Տերը, 1983 թվականին Հայֆիլմ կինոստուդիայում Հրանտ Մաթևոսյանի համանուն վիպակի հիման վրա նկարահանված ֆիլմ։


== Սյուժե ==
Անտառապահ Ռոստոմը փորձում է պայքարել անտառի ու դրա հետ միաժամանակ նաև շրջակա բնության պահպանության համար։


== Դերերում ==
Խորեն Աբրահամյան – Ռոստոմ
Գալյա Նովենց – Ռոստոմի քույրը
Անահիտ Ղուկասյան – Ռոստոմի կինը
Մ. Հակոբյան – քաղաքից եկած կին
Կարեն Ջանիբեկյան – Սենիկ


== Նկարահանող անձնակազմ ==
Ռեժիսոր - Բագրատ Հովհաննիսյան
Սցենարի հեղինակ - Հրանտ Մաթևոսյան
Օպերատոր - Գագիկ Ավագյան
Հնչյունային օպերատոր - Յուրի Սայադյան
Կոմպոզիտոր - Տիգրան Մանսուրյան
Նկարիչ - Լիդիա Գևորգյան


== Ծանոթագրություններ ==


== Գրականություն ==
Տերը. ոչ միայն Ծմակուտի, այլև երկրի պահապանը։ Աննա Բաբաջանյան, Դա եղել է այսպես…, Ե., Դարակ, 2019, էջ 88-91։
Պոդենցանա

Պոդենցանա (իտալերեն՝ Podenzana), կոմունա Իտալիայի Տոսկանա մարզի Մասսա Կարարա գավառում։
Բնակչությունը կազմում է 2125 մարդ (2008 թվականի տվյալներով)։ Բնակչության խտությունը՝ 125 մարդ/կմ²։ Տարածքը՝ 17 կմ²։ Փոստային ինդեքս՝ 54010։ Հեռախոսային կոդ՝ 0187։


== Ժողովրադգրություն ==
Բնակչության աճը


== Կոմունային վարչակազմ ==
Հեռախոսահամար՝ 0187 410024
Գլխավոր կայք՝ http://www.comune.podenzana.ms.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օդու

Օդու (հուն․՝ Οδού), գյուղ Կիպրոսի Հանրապետության Լառնակայի շրջանում։ Տեղակայված է Օրա գյուղից 8 կմ դեպի հյուսիս-արևմուտք։


== Բնակչություն ==
Ըստ 2011 թվականի տվյալների գյուղի բնակչությունը կազմել է 213 մարդ, մեծամասնությունը հույն կիպրացիներ են։


== Ժողովրդագրություն ==


== Ծանոթագրություններ ==